CELEX: 62017CN0125
Language: hu
Date: 2017-03-10 00:00:00
Title: C-125/17. sz. ügy: A Commissione tributaria provinciale di Roma (Olaszország) által 2017. március 10-én benyújtott előzetes döntéshozatal iránti kérelem – Luigi Bisignani kontra Agenzia delle Entrate – Direzione Provinciale 1 di Roma

3.7.2017   
            
            
               HU
            
            
               Az Európai Unió Hivatalos Lapja
            
            
               C 213/17
            
         A Commissione tributaria provinciale di Roma (Olaszország) által 2017. március 10-én benyújtott előzetes döntéshozatal iránti kérelem – Luigi Bisignani kontra Agenzia delle Entrate – Direzione Provinciale 1 di Roma
   (C-125/17. sz. ügy)
   (2017/C 213/21)
   Az eljárás nyelve: olasz
   
      A kérdést előterjesztő bíróság
   
   Commissione tributaria provinciale di Roma
   
      Az alapeljárás felei
   
   
      Felperes: Luigi Bisignani
   
      Alperes: Agenzia delle Entrate – Direzione Provinciale 1 di Roma
   
      Az előzetes döntéshozatalra előterjesztett kérdések
   
   Ellentétes-e az Európai Unió működéséről szóló szerződés (EUMSZ) 63. cikkével és 65. cikkével összefüggésben az EUMSZ 64. cikkel, valamint a 2011. február 15-i 2011/16/EU tanácsi irányelvvel (1) – amennyiben azok a nemzeti jogszabályok részére lehetővé teszik az 1993. december 31-én hatályban lévő korlátozások fenntartását a harmadik országokba irányuló vagy onnan származó tőkemozgások tekintetében a tagállamok lehetséges bevételkiesésének megelőzése és az adójogszabályokkal feltehetően ütköző vagy azokkal visszaélő ügyletek szabálytalan vagy jogellenes jellegének bizonyítása érdekében, valamint a szubszidiaritás és az arányosság Európai Unióról szóló szerződés 5. cikkében foglalt elve alapján a lakóhely vagy a tőkebefektetés helye alapján különbséget tesznek az adózók között – az a nemzeti szabályozás, amely a 2013. augusztus 6-i 97. sz. törvény (Legge europea 2013, 2013. évi európai törvény) 9. cikke (1) bekezdésének c) és d) pontja értelmében legalábbis a mindkét fél által javasolt értelmezés szerint véglegesen hatályon kívül helyezte (és nem átfogalmazta) az 1990. augusztus 4-i 227. sz. törvénnyel módosításokkal törvénnyé alakított, 1990. június 28-i 167. sz. decreto-legge (rendelettörvény) 4. és 5. cikkében meghatározott és büntetett adójogsértés tényállását, ráadásul anélkül, hogy különbséget tenne az uniós tagállamok közötti, valamint az ezen államok és a kedvező adózású államok vagy területek közötti tőkemozgás különböző esetei között?
   
      (1)  Az adózás területén történő közigazgatási együttműködésről és a 77/799/EGK irányelv hatályon kívül helyezéséről szóló, 2011. február 15-i 2011/16/EU tanácsi irányelv (HL 2011. L 64., 1. o.)